stanford-oval/wikipedia huggingface dataset:
ינה מורבאי
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
"Morvay Jeno". www.zakarpat.brovdi.art. אורכב מ-המקור ב-2021-07-16. נבדק ב-2021-07-16. (ינה מורבאי)
Morvay Jenő. Grafika (PDF). Munkács. נבדק ב-2021-07-16. (חיתוכי לינוליאום עם דברי הפתיחה של מקס ברוד)
Sándor László (1985-05-25). "Egy a fasizmus áldozatai közül – Emléksorok Morvay Jenőről". נפסבדשאג (עיתון). 43 (121): 16. נבדק ב-2021-07-16. (לאסלו שאנדור: שורות זיכרון על ינה מורבאי - אחד מקורבנות הפשיזם. נפסבדשאג)
הערות שוליים

↑  "Születési bejegyzése a tiszolci izraelita hitközség születési akv. 8/1902. folyószáma alatt". נבדק ב-2021-07-16.
↑  "Morvay Jenő metszettgyüjteménye". Zsidó Néplap. 1938-04-08. נבדק ב-2021-07-16.
↑  ספר המחזור ה-19 של הגימנסיה 1942/43 בעריכת המנהל ינה מורבאי
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ינה מורבאי".
בגני נטעתיך

כתב היד של השיר. בתחתיתו כתבה רחל: "השלום לך?" (יועד לזלמן שזר)
בְּגַנִּי נְטַעְתִּיךָ הוא שיר אהבה מאת רחל המשוררת. נחתם ב-ב' באייר, תר"ץ 1930.
השיר נכלל במסגרת תוכנית הלימודים, לבגרות חובה בספרות בבתי הספר התיכוניים בחינוך הממלכתי בישראל. עקב עיבודי הלחנה רבים שעבר השיר, הוא הפך לאחד השירים הפופולריים של רחל בארץ.
על השיר

בכותרת השיר: "בגני נטעתיך", מכריזה המשוררת על גן שהוא שלה, ובו נטעה את אהובה. השיר הקצר המחורז כולל שני בתים ומילותיו מדודות. זהו אחד משירי האהבה המאושרים של רחל, שבו היא כאילו חוגגת את אהבתה ואת שירתה, בניגוד לשירי אהבה אחרים, שבהם היא דואבת את אהבתה הנסתרת.
בבית הראשון פונה הדוברת אל אהובה, שאין היא נוקבת בשמו או בזהותו, אך ניכר היטב שהוא מביא לה אושר גדול. אתה עץ שנטעתי בגני, מכריזה המשוררת ומוסיפה: בגני המוצנע - בלבי.
הדימוי של גוף האישה לגן אינו ייחודי לשירת רחל, והוא נמצא כבר בשירים קודמים, כמו "שיר השירים": "גַּן נָעוּל, אֲחֹתִי כַלָּה; גַּל נָעוּל, מַעְיָן חָתוּם". או אצל ביאליק: "יֵשׁ לִי גָן וּבְאֵר יֵשׁ-לִי / וְעֲלֵי בְאֵרִי תָּלוּי דְּלִי; / מִדֵּי שַׁבָּת בָּא מַחֲמַדִּי, / מַיִם זַכִּים יֵשְׁתְּ מִכַּדִּי". ההבדל הבולט בין דימוי הגן בשני המקורות לבין הדימוי שלו בשירה של רחל הוא בכך, שאצלם הגן הוא הגוף כולו המכיל, בדרך מטפורית, את חמודות האישה, ואילו בשיר "בגני נטעתיך" הגן הוא לבה של האישה. ראובן קריץ והלל ברזל נועצים בהבדל הזה את אופיו הייחודי, השונה, של הגן הצנוע, "המוצנע" כביכול של רחל, אך נושא עמו בכל הבית הראשון רמזים ארוטיים ברורים מצד אחד, וכמוסים מצד שני, שהיא מצליחה להבליע בבחירת המילים שלה.
רחל משמיטה את כ' הדימוי ופונה ישירות אל אהובה כאל עץ שנטעה בלבה, שהוא גנה המוצנע, הן משום שאיש לא יודע מה בלבה, אך גם משום שייתכן ואהבתה היא סודית, כמוסה, אסורה אפילו. יחד עם זאת, ענפיו ושורשיו של האהוב השתרגו ועמקו בגן המוצנע הזה, שגם אם הוא מלכתחילה נמצא כביכול בלב, אין הקורא יכול להימנע מההרמזים המתחברים גם בקישורים אינטרטקסטואליים למקורות ההשפעה דלעיל. זהו שיר על כוחו החזק של האהוב ששולט במשוררת המאוהבת, טוען הלל ברזל. הגן מסמל את חמודות האישה, וגם בבית השני היא מדגישה פעמיים: "זה אתה בו".
ראובן קריץ, לעומתו, טוען, שהבית השני של השיר משתדל להחזיר את הקורא אל הקטע הרגשי, אל הרומנטיקה. לבה של האוהבת שמח יום וליל באלפי ציפוריו של האהוב. רחל, לדעתו, מדגישה כאן את קשר האהבה, גם אם הקורא לא יכול למחוק את הרמזים הארוטיים הברורים שבבית הראשון. הלב, אם כן, דומה לגן והאהוב לעץ, שנטוע בגן לבה של האוהבת וממלא אותה אושר. קריץ מוסיף לדימויי הבית השני יסוד ארספואטי - רחל משוררת בשמחה ובאהבה בזכות "ציפורי" האהוב, בזכותה של האהבה.
בן עמי פיינגולד מצביע על סדר המילים במשפט: "בגני נטעתיך, בגני המוצנע, בלבי". הכיוון הוא של זרימה מבחוץ פנימה; הפנמה. ייתכן בהחלט, משער פיינגולד, שיש כאן ביטוי של תהליך הדחקה; המשוררת מדברת אל משהו אישי מאוד, מוצנע, כמוס, ועל כן גם מופיעות כל המילים הללו בצורתם המגוונת, בשיר.
שני בתי השיר הם מרובעים המורכבים משורות קצרות, ממוקדות המתחרזות בצורה חופשית: בבית הראשון: א, ב', א', ב', ואילו בבית השני: א', ב', ג', ב'. יופיו של השיר מתבטא בריכוז שבו, בתמצית ההבעה של המשוררת, אשר באמצעות מטפורות מתחום אחר, מדמה את אהבתה הכמוסה לגן, שעציו מלבלבים ומשתרגים בחלל ובאדמה, ואלפי ציפורים משוררים בין עפאיו. מבלי להזכיר רגש כלשהו, היא מצליחה לשדר היטב את עצמתה של האהבה ותחושות האושר שהיא מסבה לה.
בכתב היד של השיר ציינה רחל את התאריך: ב' באייר תר"ץ (1930), ובתחתיתו כתבה רחל: "השלום לך?" האספן שבדרון, שתרם את אוסף כתבי היד שלו לספרייה הלאומית, הוסיף מתחת לשאלה זו את המידע: "כסלו תרצ"ג, מתנת מר ז. רובשוב". ומכאן הסיקו שהשיר נכתב ונשלח אל זלמן שזר פחות משנה טרם מותה של רחל.
לחן וביצועים לשיר

| --- | --- |

רחל המשוררת
 שיר
 יצא לאור:  1930 
 סוגה:  זמר עברי, שיר אהבה
 שפה:  עברית
 כתיבה:  רחל המשוררת
 לחן:  דוד זהבי נעמי שמר (שנות השישים)
 
השיר זכה לתשומת לבם של לפחות כשמונה מלחינים ישראלים, וללחניהם ביצועים רבים. בין המלחינים: אברהם שבדרון, ציונה לוי-לירון, מוני אמריליו, ליבו לוין, יהודה אנגל , משה דפנא ויוסף טל.
לחנה של נעמי שמר חובר בשנת 1966, והושר על ידי הזמרות דורית ראובני, חיה קורן, שולי נתן, להקת השירושלמים, שוש רותם, ולהקת האחיות שמר.
לקריאה נוספת

רחל בלובשטיין, בגני נטעתיך, שירת רחל, תל אביב: הוצאת דבר, תרצ"ה 1935, עמ' קכה.
דן מירון, אמהות מייסדות, אחיות חורגות, הקיבוץ המאוחד, 2004
רחל בלובשטיין, שירי רחל: סוד קסמם, עורך: אורי מילשטיין, שרידות, 1997
רחל ושירתה: מבחר דברי זכרונות והערכות, כינסו וערכו האחים מרדכי שניר, שמעון קושניר, הוצאת דבר, תשל"א
טיקטוק, בום. (סרט)

| --- | --- |

פוסטר הסרט טיקטוק בום.
 בימוי:  Shalini Kantayya 
 מדינה:  ארצות הברית 
 חברת הפקה:  Independent Lens 
 הקרנת בכורה:  24 באוקטובר 2022 
 משך הקרנה:  84 דק' 
 שפת הסרט:  אנגלית 
 סוגה:  סרט תיעודי 
 אתר רשמי
 דף הסרט ב־IMDb
 
טיקטוק, בום. הוא סרט דוקומנטרי משנת 2022 אודות אפליקציית המדיה החברתית טיקטוק. הסרט בוים על ידי שאליני קנטאיה והוקרן בבכורה בפסטיבל סאנדנס 2022. הסרט שוחרר לצפייה חינם בתוכנית PBS Independent Lens ב-24 באוקטובר 2022. בישראל הוקרן הסרט במסגרת דוקאביב 2022.
האפליקציה מותקנת מעל שני מיליארד פעמים - יותר מפייסבוק, טוויטר ואינסטגרם - והיא כיום הרשת החברתית המובילה בעולם, הבעלים של טיקטוק היא חברה סינית בשם Byte Dance. האפליקציה מעוררת דאגה במדינות המערב בשל העובדה שהיא מלקטת מידע מפורט לאורך שנים ממשתמשיה, שהם בעיקר ילדים ובני נוער.
תוכן

יש יוצרי תוכן בטיקטוק שתוך זמן קצר זוכים לתעבורה של מאות אלפי ואפילו מיליוני צפיות.
זיהוי הטעם של כל צופה ברשת הזאת מוצלח ביותר והסרטונים מותאמים בדיוק רב.
טיקטוק מתאים בעיקר לדור ה-Z ומאמצי השיווק העיקריים של כל החברות המסחריות מופנים לקהל זה. לכן החברות המסחריות משלמות לצעירים יוצרי התוכן הוויראלי, כדי שיכללו מוצרים שלהן בסרטונים שהם מעלים. אפילו מנויים שלא עוקבים אחרי אף אחד בטיקטוק יקבלו תוכן שמאוד מתאים בדיוק למה שהתוכנה למדה עליהם.
תוכן > שיטת התאמת התכנים

טיקטוק מציגה למנויים בעת הכניסה למערכת כמה סרטים כברירת מחדל ותוך כדי כך שואבת מהם פרטי מידע אישיים: באיזה מכשיר משתמשים, באיזו גרסה של התוכנה, מה כתובת ה-IP, היכן הם נמצאים, שם המשתמש, מקום המגורים, הגיל, המגדר.
כל אלה מאפשרים לאלגוריתם הזיהוי להכיר את המשתמשים. טיקטוק פיתחה למידת מכונה מדויקת להמלצות. המכונה הזאת לומדת על איזה סרטונים המשתמשים מתעכבים ועל מה הם מדלגים וכך מתאימה להם את רשימת הצפייה המדויקת.
אינטליגנציה מלאכותית אוספת מידע על המשתמשים וכל החברות הגדולות סוחרות במידע הזה. ילד שנאספים עליו פרטי מידע לאורך שנות התבגרותו הוא נכס עבור המפרסמים. האלגוריתם לא רק לומד על התנהגות בני הנוער אלא גם משפיע עליהם ויכול להטות את עולם המושגים שלהם.
נזק נוסף הוא ב"duet camera", מרכיב שמאפשר לגברים מבוגרים להופיע ביחד עם ילדים ואף ליצור איתם קשר ממשי.
תוכן > content moderation - הגבלת תוכן

נושא זה מתייחס לחופש הביטוי. המשתמשים ברשת מבטאים את אשר על לבם, וכמו בכל שיח - יש חשיבות לכך שהדיבור יהיה בטווחי הנורמות המקובלות. ברשת החברתית המערכת עצמה קובעת את הכללים האלה. טיקטוק, ולמעשה גם שאר חברות טכנולוגית המידע הבינלאומיוית מחליטות מה מותר ומה אסור להגיד. זה מעניק לגופים אלה כוח לא מבוקר.
טיקטוק מצנזרת סרטים שיש בהם אנשים עם כתובות קעקע, להט"בק, אנשים שיש להם פנים קמוטות, אנשים שמנים, מכוערים, אוטיסטים, תסמונת דאון, או מראה לא רגיל ואנשים נכים.
גם כלפי אנשים שחורי עור יש יחס מפלה - Shadowbanning – במקרים מסוימים חוסמים את ההפצה של הסרטים שלהם.
כך נחסמו לתקופה מסוימת סרטים שכללו את הביטוי: black lives matter ואת השם George Floyd.
אין שקיפות בהחלטות הצנזוריאליות של החברה.
ראו גם

טיקטוק
הערות שוליים

↑  טיקטוק, בום., באתר doc אביב
↑  TikTok, Boom., דקה 5
↑  TikTok, Boom., דקה 20
1 2  TikTok, Boom., דקה 36
↑  TikTok, Boom., דקה 9
↑  TikTok, Boom., דקה 22
↑  TikTok, Boom., דקה 26
1 2  TikTok, Boom., דקה 33
↑  TikTok, Boom., דקה 46
↑  TikTok, Boom., דקה 43
↑  TikTok, Boom., דקה 53
כוכב קלין

בלוגיקה מתמטית ומדעי המחשב, כוכב קלין או סגור קלין ובסימון מתמטי * (Kleene Star, Kleene Closure) היא פעולה אונארית, על קבוצה של מחרוזות או על קבוצה של תווים כלשהם. הפעלה של כוכב קלין על קבוצה  A מסומנת כ- A^{*}. בכוכב קלין נעשה שימוש נרחב בביטויים רגולריים, והוא ההקשר שבו נטבע ואופיין המונח על ידי סטיבן קלין כדי לייצג אוטומטים מסוימים, אשר בהקשר הזה משמעו "אפס או יותר".
תכונות:
אם  V היא קבוצה של מחרוזות, אז  V^{*} מוגדרת כקבוצה הקטנה ביותר המכילה את  V ואת המחרוזת הריקה  \varepsilon , וסגורה תחת שרשור.
אם  V היא קבוצה של תווים, אז  V^{*} היא קבוצת כל המחרוזות שניתן להרכיב מאוסף של סמלים ב- V, כולל המחרוזת הריקה  \varepsilon .
הקבוצה *V ניתנת לתיאור כקבוצה של מחרוזות סופיות שנוצרו על ידי שרשור שרירותי של אלמנטים של  V, המאפשר את השימוש של אותו תו מספר פעמים בלתי מוגבל.
אם  V קבוצה ריקה  \emptyset  או היחידון המכיל את המחרוזת הריקה  \{\varepsilon \}, אז  V^{*}=\{\varepsilon \}; אחרת, אם  V היא קבוצה סופית, אז  V^{*} הוא קבוצה בת־מנייה. גם כאשר  V היא קבוצה בת־מנייה,  V^{*} הוא קבוצה בת־מנייה.
הגדרה וסימון

עבור קבוצה נתונה  V נגדיר:
ובאופן רקורסיבי נגדיר את האיברים הבאים:
V_{i+1}=\{wv:w\in V_{i},v\in V\} לכל  i\geq 0.
אם  V היא שפה פורמלית, אז  V_{i} היא החזקה ה- i של הקבוצה  V, קיצור של שירשור של קבוצה  V עם עצמה  i פעמים. כלומר,  V_{i} יכול להיות מובן כקבוצת כל המחרוזות שהן שרשור של  i איברים של  V, ולעיתים מסמנים אותו  V^{i}.
בכתיב מתמטי, כוכב קלין מוגדר על ידי:
דוגמאות

כוכב קלין על קבוצה בת איבר אחד:  \{a\}^{*}=\{\varepsilon ,a,aa,aaa,aaaaa,aaaaaa,\dots \}.
כוכב קלין על קבוצת מחרוזות:  \{ab,c\}^{*}=\{\varepsilon ,ab,c,abab,abc,cab,cc,ababab,ababc,abcab\dots \}.
הערות שוליים

↑  Nayuki Minase (10 במאי 2011). "Countable sets and Kleene star". Project Nayuki. נבדק ב-11 בינואר 2012. {{cite web}}:  (עזרה)
↑  Countable sets and Kleene star, Project Nayuki
↑  Ebbinghaus, Heinz-Dieter; Flum, Jörg; Thomas, Wolfgang (1994). Mathematical Logic (2nd ed.). New York: Springer. p. 656. ISBN 0-387-94258-0. The Kleene closure L* of L is defined to be  \sideset {}{_{i=0}^{\infty }}\bigcup L^{i}.
וירטואליזציה ברמת מערכת ההפעלה

וירטואליזציה ברמת מערכת ההפעלה הוא שיטת וירטואליזציה במערכות מחשב, בעיקר בשרתים המבוססת על יכולת ליבת מערכת ההפעלה לאפשר את קיומם של מספר מרחבי משתמש נפרדים, החולקים ליבת מערכת הפעלה משותפת. מופעים כאלה, אשר נקראים לפעמים קונטיינר (Container) או קונטיינר תוכנה (software container), מנועי וירטואליזציה (VEs) או jails (כדוגמת FreeBSD jail(אנ') או chroot jail), עשויים להיראות כמו שרת ממשי מנקודת מבט של בעליו והמשתמשים. וירטואליזציה ברמת מערכת ההפעלה מאפשרת להתקין ולשלב יישומיי תוכנה במהירות ובאמינות בסביבות מחשב שונות.
במערכות הפעלה דמויות יוניקס ניתן לראות בטכנולוגיה זו מימוש מתקדם למנגנון chroot סטנדרטי. בנוסף לבידוד מנגנונים, ליבת מערכת ההפעלה מספקת לעיתים קרובות יכולות של ניהול משאבים כדי להגביל את ההשפעה של הפעולות בקונטיינר אחד על קונטיינרים אחרים.
רקע

במערכת מחשב ישנו בדרך כלל מרחב משתמש יחיד אשר כולל אוסף של ספריות תוכנה, מערכת קבצים, הגדרות אופן העבודה, ושירותים שונים אשר משמשים את יישומי המחשב השונים. מרחבי המשתמש במערכות מחשב שונות יכולים להיבדל זה מזה, בין השאר בגרסאות הספריות, בארגון ובתכולת מערכת הקבצים, באוסף השירותים הקיים בהם או בהגדרות אופן העבודה. מרחבי משתמש של המערכות השונות עלולים שלא להתאים לצרכים של יישום חדש, אשר פותח ונבדק בסביבות מחשב בהן תוכן מרחב המשתמש היה שונה. ההבדלים במרחב המשתמש עלולים להקשות על ההתקנה והשילוב של היישום החדש או לגרום לכך שהיישום יתפקד באופן פגום או באופן שונה מהאופן בו תפקד בסביבה בה פותח ונבדק.
השימוש בווירטואליזציה ברמת מערכת ההפעלה מאפשר קיום מספר רב של מרחבי משתמש במקביל. כך ניתן להתאים מרחב משתמש שונה ונפרד לכל יישום ויישום. כל יישום נארז, על ידי ספק היישום, במעין מכולה (Container) יחד עם מרחב משתמש תואם, הזהה למרחב המשתמש בו פותח וניבדק. חבילה זו מותקנת במערכת המחשב. באופן זה ניתן להבטיח התקנה ושילוב פשוטים של היישום החדש, ואת התפקוד התקין והאחיד של היישום במערכות מחשב שונות.
בניגוד למכונה וירטואלית, כל מרחבי המשתמש והיישומים חייבים להיות מותאמים לאותה ליבת מערכת הפעלה.
שימושים

וירטואליזציה ברמת מערכת ההפעלה מקובלת בסביבות אירוח וירטואלי, שם היא משמשת להקצאה מאובטחת של משאבי חומרה מוגבלים בין מספר גדול של משתמשים שאינם בוטחים זה בזה. מנהלי מערכת יכולים להשתמש בווירטואליזציה, במידה פחותה, על מנת לאחד חומרה של שרתים באמצעות העברה של שירותים הנמצאים על מארחים נפרדים למספר קונטיינרים שיושבים על שרת אחד.
שימושים טיפוסיים נוספים כוללים הפרדת מספר יישומים למספר קונטיינרים נפרדים כדי להשיג אבטחה משופרת, חוסר תלות בחומרה, וכדי ליהנות מיכולות של ניהול משאבים. מימושים של וירטואליזציה ברמת מערכת ההפעלה אשר תומכים בנדידה חיה (Live migration) יכולים לשמש גם עבור איזון עומסים דינמי של קונטיינרים בין מחשבים בקלסטר.
שימושים > תקורה

וירטואליזציה ברמת מערכת ההפעלה כרוכה בדרך כלל בתקורה מועטה אם בכלל, כי תוכניות במחיצות וירטואליות משתמשות בממשק הרגיל של קריאות מערכת של מערכת ההפעלה ואינן נתונות לתקורה הנובעת מאמולציה או מריצה במכונה וירטואלית, כמו במקרים עם כל וירטואליזציה של מערכת מלאה (כגון VMware ESXi, QEMU או Hyper-V) או פארא-וירטואליזציה (כגון Xen או UML). צורה זו של וירטואליזציה גם אינה דורשת תמיכה של החומרה כדי להתבצע ביעילות.
שימושים > גמישות

וירטואליזציה ברמת מערכת ההפעלה אינה גמישה כמו גישות וירטואליזציה אחרות מאחר שלא ניתן לארח מערכת הפעלה שונה. לדוגמה, בלינוקס, ניתן לארח הפצות שונות, אך לא מערכות הפעלה אחרות כגון Windows.
מערכת ההפעלה "סולריס" מתגברת חלקית על מגבלה זו באמצעות "אזורים ממותגים" (branded zones), אשר מספקים את היכולת להריץ סביבה בקונטיינר אשר מדמה גרסאות ישנות של Solaris 8 או 9 ב-Solaris 10 המארח. אזורים ממותגים בלינוקס (מכונה אזורי "lx") זמינים גם על מערכות x86 מבוססות סולריס, ומספקים מרחב המשתמש לינוקסי ותמיכה בהרצת יישומי לינוקס; בנוסף, Solaris מספקת את כלים הדרושים כדי להתקין הפצות לינוקס Red Hat Enterprise Linux 3.x או CentOS 3.x בתוך אזורי "lx". עם זאת, ב-2010 בוטלה בסולריס התמיכה באזורי לינוקס ממותגים; ב-2014 הם הוחזרו ב-Illumos, גרסת עותק הקוד הפתוח של סולריס, שמאפשרת תמיכה בליבות לינוקס 32 ביט.
שימושים > אחסון

חלק מהמימושים של וירטואליזציה ברמת מערכת ההפעלה מספקים מנגנוני העתקה בזמן כתיבה ברמת הקובץ (בדרך כלל, מערכת קבצים רגילה משותפת בין מחיצות, ומחיצות שמשנות קבצים יוצרות אוטומטית עותקים משלהן). גישה זו חסכונית יותר במקום ומאפשרת גיבוי קל יותר בהשוואה לגישות המקובלות במערכת וירטואלית מלאה. עם זאת, וירטואליזציה מלאה מאפשרת עבודה עם מערכות קבצים לא סטנדרטיות, וליצור ולשחזר תמונות של מצב כל המערכת.
מימושים

| מנגנון | מערכת הפעלה | רישיון | קיים מאז | מאפיינים> מערכת קבצים מבודדת | מאפיינים> Copy on Write | מאפיינים> הגבלת דיסק | מאפיינים> הגבלת קצב קריאה/כתיבה | מאפיינים> הגבלות זיכרון | מאפיינים> הגבלות מעבד | מאפיינים> הפרדת רשת | מאפיינים> וירטואליזציה מקוננת | מאפיינים> Partition checkpointing and live migration | מאפיינים> הפרדת הרשאות מנהל |
| --- | --- | --- | --- | --- | --- | --- | --- | --- | --- | --- | --- | --- | --- |
| chroot | רוב מערכות ההפעלה דמויות UNIX | משתנה בין מערכות הפעלה | 1982 | חלקי | לא | לא | לא | לא | לא | לא | כן | לא | לא |
| Docker | Linux | רישיון אפאצ'י 2.0 | 2013 | כן | כן | לא בצורה ישירה | כן (מאז 1.10) | כן | כן | כן | כן | לא | כן (מאז 1.10) |
| Linux-VServer  (security context) | Linux, Windows Server 2016 | GNU GPLv2 | 2001 | כן | כן | כן | כן | כן | כן | כן | ? | לא | חלקי |
| lmctfy | Linux | רישיון אפאצ'י 2.0 | 2013 | כן | כן | כן | כן | כן | כן | חלקי | ? | לא | חלקי |
| LXC | Linux | GNU GPLv2 | 2008 | כן | כן | חלקי | חלקי | כן | כן | כן | כן | לא |  style="background:#9F9;vertical-align:middle;text-align:center;" class="table-yes"|כן |
| LXD | Linux | רישיון אפאצ'י 2.0 | 2015 | כן | כן | חלקי (ראו LXC) | חלקי (ראו LXC) | כן | כן | כן | כן | חלקי | כן |
| OpenVZ | Linux | GNU GPLv2 | 2005 | כן | כן (ZFS) | כן | כן | כן | כן | כן | חלקי | כן | כן |
| Virtuozzo | Linux, Windows | קנייני | 2000 | כן | כן | כן | כן | כן | כן | כן | חלקי | כן | כן |
| Solaris Containers (Zones) | illumos (OpenSolaris),  Solaris | CDDL, תוכנה קניינית | 2004 | כן | כן (ZFS) | כן | חלקי | כן | כן | כן | חלקי | חלקי | כן |
| FreeBSD jail | FreeBSD | רישיון BSD | 2000 | כן | כן (ZFS) | כן | כן | כן | כן | כן | כן | חלקי | כן |
| sysjail | OpenBSD, NetBSD | רישיון BSD | 2006–2009 | כן | לא | לא | לא | לא | לא | כן | לא | לא | ? |
| WPARs | AIX | קנייני | 2007 | כן | לא | כן | כן | כן | כן | כן | לא | כן | ? |
| HP-UX Containers (SRP) | HPUX | קנייני | 2007 | כן | לא | חלקי | כן | כן | כן | כן | ? | כן | ? |
| iCore Virtual Accounts | Windows XP | תוכנה חינמית | 2008 | כן | לא | כן | לא | לא | לא | לא | ? | לא | ? |
| Sandboxie | Windows | תוכנה שיתופית | 2004 | כן | כן | חלקי | לא | לא | לא | חלקי | לא | לא | כן |
| Spoon | Windows | קנייני | 2012 | כן | כן | לא | לא | לא | לא | כן | לא | לא | כן |
| VMware ThinApp | Windows | קנייני | 2008 | כן | כן | לא | לא | לא | לא | כן | לא | לא | כן |
ראו גם

מחשוב ענן
Kubernetes
ביאורים

↑  מנהלי מערכת (root) יכולים לעקוף את chroot, שלא מתוכנן להיות מנגנון אבטחה.
1 2  תוך שימוש במנגנון תזמון הוגן בהחלט (CFQ), יש תור נפרד לכל אורח.
1 2  14 יכולות משתמש נחשבות בטוחות בתוך קונטיינר. עבור היתר לא מובטח שיוכלו להתבצע בקונטיינר מבלי לאפשר לתהליך להתערב בצורה פונטנציאלית בדברים מחוץ לקונטיינר.
↑  יכולות הרשת מופרדות, ללא וירטואליזציה.
↑  הגבלות על הדיסק לכל קונטיינר אפשריות כאשר משתמשים במחיצות נפרדות לכל קונטיינר בעזרת LVM, או כאשר מערכת הקבצים היא btrfs, שבה תת-כוננים של btrfs משתמשים בצורה אוטומטית.
↑  הגבלת קצב קריאה/כתיבה נתמכת בעזרת Btrfs.
↑  ראו
↑  נתמך החל מליבת לינוקס בגרסה 2.6.18-028stable021. המימוש מבוסס על תור הוגן בהחלט (CFQ), אך הוא רב שכבתי, כך שתעדוף פעולות קריאה/כתיבה אינו נפרד לכל תהליך, אלא לכל קונטיינר.
1 2  לכל קונטיינר יכולות להיות כתובות IP משלו, חוקי חומת אש, טבלאות ניתוב וכו'. מספר הגדרות רשת נתמכות: מבוסס ניתוב, מבוסס גשר ושיוך כרטיס רשת אמיתי לקונטיינר.
↑  קונטיינרים של Docker יכולים לרוץ בתוך קונטיינרים של OpenVZ.
↑  כל קונטיינר יכול להיות בעל הרשאות מנהל מערכת מבלי להשפיע על קונטיינרים אחרים.
↑  נתמך מאז גרסה 4.0, ינואר 2008.
↑  קונטיינרים של Docker יכולים לרוץ בתוך קונטיינרים של Virtuozzo.
↑  עם illumos
↑  כאשר השכבה העליונה היא KVM zone (illumos) או kz zone (Oracle).
↑  החל מ-Solaris 11.3 בטא, Solaris Kernel Zones יכולים להשתמש בנדידה חיה.
↑  יש מימוש של נדידה קרה (כיבוי-נדידה-הפעלה מחדש).
↑  מתחמים לא גלובליים מוגבלים כך שלא ישפיעו על מתחמים אחרים באמצעות הגבלות.
↑  ראו אפשרות "allow.quotas" ופסקה "Jails and File Systems" בתיעוד FreeBSD jail for details.
↑  נתמך החל מ-TL 02.
↑  כן עם כוננים לוגיים.
הערות שוליים

↑  "3.5. Limiting your program's environment". freebsd.org.
↑  Linux-VServer Paper, Secure Capabilities
1 2  Graber, Stéphane (1 בינואר 2014). "LXC 1.0: Security features [6/10]". נבדק ב-12 בפברואר 2014. LXC now has support for user namespaces. [...] LXC is no longer running as root so even if an attacker manages to escape the container, he’d find himself having the privileges of a regular user on the host {{cite web}}:  (עזרה)
↑  "Live Migration in LXD". Ubuntu Insights Web site.
↑  "I/O priorities for containers". OpenVZ Virtuozzo Containers Wiki.
↑  "Docker inside CT".
↑  "Container". OpenVZ Virtuozzo Containers Wiki.
↑  "Parallels Virtuozzo Now Provides Native Support for Docker".
↑  Pijewski, Bill. "Our ZFS I/O Throttle".
↑  Network Virtualization and Resource Control (Crossbow) FAQ
↑  "Managing Network Virtualization and Network Resources in Oracle® Solaris 11.2".
↑  Oracle Solaris 11.1 Administration, Oracle Solaris Zones, Oracle Solaris 10 Zones and Resource Management E29024.pdf, pp. 356–360. Available within an archive.
↑  "Hierarchical_Resource_Limits - FreeBSD Wiki". Wiki.freebsd.org. 2012-10-27. נבדק ב-2014-01-15.
↑  "Implementing a Clonable Network Stack in the FreeBSD Kernel" (PDF). usenix.org. 2003-06-13.
↑  "VPS for FreeBSD". נבדק ב-2016-02-20.
↑  "[Announcement] VPS // OS Virtualization // alpha release". נבדק ב-2016-02-20.
↑  "3.5. Limiting your program's environment". Freebsd.org. נבדק ב-2014-01-15.
↑  "IBM Fix pack information for: WPAR Network Isolation - United States". ibm.com.
↑  Live Application Mobility in AIX 6.1
לאיוש צ'אבאי אקש

| --- | --- |
אין תמונה חופשית
 לידה:  2 באוגוסט 1896 בודפשט, האימפריה האוסטרו-הונגרית 
 פטירה:  1944 (בגיל 47 בערך) בודפשט, ממלכת הונגריה 
 
ילדה רומאית
לַאיוֹש צַ'אבַּאִי אֵקֶש (במקור אנגל, בהונגרית: Csabai Ékes Lajos; בודפשט, 2 באוגוסט 1896 – האי הארוש, 1944) היה גרפיקאי וצייר יהודי-הונגרי שנרצח בשואה.
ביוגרפיה

לאיוש צ'אבאי אקש נולד במשפחה יהודית כבנם של דוד אנגל ואדל קוֹהְן (הגרסה הגרמנית-הונגרית לכהן). לאביו הייתה בית מלאכה לציור וייצור שלטים. לאיוש החל את לימודיו בבית הספר לאמנויות יישומיות בבודפשט, ואחר כך באוניברסיטה ההונגרית לאמנויות יפות אצל הצייר אישטוואן רטי. הוא התחיל כגרפיקאי ויצר איורים לאגדות, לעטיפות ספרים ולפלקטים.
הוא היה לוחם אש (כבאי) במלחמת העולם הראשונה. בשנת 1915 שירת בשדות הקרב האיטלקיים והרוסיים, נפצע וזכה במדליית הצטיינות כסג"ם מילואים. לאחר שחרורו למד גם בבית הספר החופשי של הצייר קארוי קרנשטוק. בשנת 1919 פתח בעצמו בית ספר לאמנויות יפות ויישומיות. הוא ערך סיורי לימוד ארוכים יותר באיטליה (1922) ובגרמניה (1924).
לאחר מלחמת העולם הראשונה החל גם לצייר, הוא הופיע לראשונה בתערוכה בהיכל האמנות (בודפשט) בשנים 1920–1921. עד מהרה חזר לגרפיקה. הוא הציג את עבודותיו בתערוכת הגרפיקה ההונגרית בשווייץ (1924), בתערוכת הספרים בלייפציג (1927), בקלן (1928) ובפריז (1931) וכן בתערוכה העולמית בברצלונה (1929). הגרפיקה שלו הופיעה בכתבי עת זרים רבים, אפילו בעיתונים יפניים. בשנת 1927 הציג את עבודות הגרפיקה שלו בסלון הלאומי והמגזין "גרפיקה הונגרית" (Magyar Grafika) הקדיש גיליון מיוחד ליצירותיו.
ב-17 ביולי 1922 הוא התחתן עם אדית טולנאי, בתם של בלה טולנאי ואראנקה קראוס שהייתה צעירה ממנו בשבע שנים. הם התגרשו בשנת 1929. ב-9 בנובמבר 1932 נשא לאישה את אליז, בתם של אימרה קשוני ומטילד קולקה.
הוא היה חבר ב"חברת לאסלו פאל" לציור וב"חברה ההונגרית של אמני ספרים ופרסום". כיוון שמשנת 1939 לא היה יכול כבר לעבוד בשל החוקים האנטי יהודיים ובמיוחד החוק היהודי השני, המקום היחיד שיכול היה להתפרנס היה במסגרת התערוכות של אומיקה - ההתאחדות הלאומית היהודית-הונגרית לחינוך.
כיהודי, צ'אבאי אקש זומן לשירות העבודה (עבודות כפייה לגברים יהודים עבור הצבא ההונגרי) מספר פעמים במהלך מלחמת העולם השנייה. בקיץ 1944 הוא נראה לאחרונה בתחנת הרכבת של האי הרוש. (כיום חצי אי על הדנובה ברובע 22 של בודפשט).
לקריאה נוספת

לקסיקון יהודי הונגרי. 1929. עמוד 177 גישה מקוונת
לקסיקון ביוגרפי הונגרי. 1967.
"A magyar társadalom lexikonja" (PDF). Mtdaportal. לקסיקון חברתי
"A Magyar Könyv- és Reklámművészek Társasága bemutatkozó kiállításának katalógusa". MEK. 1930-04-12.
חלוקי נחל לזיכרון. השואה באמנות היפה ההונגרית. S. Nagy Katalin (2006). Emlékkavicsok. Holocaust a magyar képzőművészetben 1938–1945. Budapest: Glória Kiadó. p. 171–172. ISBN 963-9283-99-1.
ג'רג' קלמן: נתונים וחתימה של קריקטוריסטים הונגרים 1848–2007. קריקטוריסטים, בובות מונפשות וקריקטוריסטים, מאיירים, אמני פורטרטים. בודפשט, 2008.
לקסיקון אמנות. 1965–1968.
הלקסיקון של העידן האחרון של הונגריה. 1930.
לקסיקון חדש של רוואי. עורך ראשי. אישטוואן טרסולי. שקסארד, בייביץ, 1996.
לקסיקון ביוגרפי הונגרי חדש. עורך ראשי. לאשלו מרקו. מועדון ספרים הונגרי.
הערות שוליים

↑  Komárom-Esztergom egyesített vármegyék testnevelési és népgondozó felügyelősége által 39/1938. sz. alatt kiállított igazolvány szerint.
↑  A házasságkötés bejegyezve a Bp. V. ker. állami házassági akv. 521/1922. folyószáma alatt.
↑  A házasságkötés bejegyezve a Bp. V. ker. állami házassági akv. 770/1932. folyószáma alatt.
↑  S. Nagy Katalin, i. m., 313. o., 283. sz. jegyzet hivatkozása: Porscht Frigye: Csabai Ékes Lajos. Magyar Művészeti Fórum, 1999. december.